Surĉevala statuo de Marko Aŭrelio

La surĉevala statuo de Marko Aŭrelio estas romia surĉevala statuo de la imperiestro Marko Aŭrelio (regis 161-180), konservata en la Kapitolaj Muzeoj en Romo. Kopio, verkita en 1981 post kiam oni forprenis la originalon por restaŭro, estas instalita sur la lasta ekstera loko, kiun ĝi okupis antaŭ sia endomigo, en la Kapitola Placo.

Ĝi estas bronza kaj altas 4,24 m. Kvankam la imperiestro rajdas ĉevalon, li havas multajn similojn kun staraj statuoj de Aŭgusto.

Ĝi estas sendube la plej fama surĉevala statuo, kaj ankaŭ la plej malnova, kaj la sola ankoraŭ ekzistanta el Romio.

 Priskribo 
maldekstre|eta|300ra|Kopio de la statuo, situanta meze de la Kapitola Placo
La ĉevalo, staranta sur tri piedoj, kaj la bronza rajdanto montras la majstrecon de la antikvaj fandistoj. Origine la statuo estis komplete orumita.

La imperiestro rajdas sen piedingoj, kiuj ankoraŭ ne estis uzataj en Eŭropo. Dum oni atentege studis la ĉevalon por ke aliaj artistoj rekreu ĝin en siaj verkoj, la  estis kopiata laŭ supozo, ke ĝi estis parto de norma romia ilaro. Fakte la subsela kovrilo havas originon sarmatan, kio sugestas, ke la ĉevalo estas sarmata kaj ke la statuo estis verkita honore al la venko de Marko Aŭrelio kontraŭ la sarmatoj, post kiu li aldonis la epiteton Sarmaticus al sia nomo.

La grekbarba filozofa imperiestro sensele rajdas fortikan ĉevalon, kiu tenas la kolon alta kaj levas la dekstran antaŭan kruron. La domino de la homo super la ĉevalo intencas esprimi lian regokapablon kaj teknikan lertecon pri rajdado.

Dum longa tempo la idento de la homo estis malcerta. La nuntempa konkludo, ke temas pri Marko Aŭrelio, estis atingita per komparado kun moneraj bildoj.Raymond Chevallier, «La statue équestre du Capitole vue par les Français», Revue belge de philologie et d'histoire, vol. 62 num. 1, 1984, p. 80. Antiquité — Oudheid.. Ĝi tamen havas rimarkindan similon ankaŭ al la imperiestroj Antonino Pia (138-161) kaj Komodo (180-192), la filo de Marko Aŭrelio.

Ĉirkaŭ 1770, la skulptisto  rimarkis la mankon de realsimilo ĉe la pozicio de la kruroj:

 Referencoj 

Kategorio:Bronzaj skulptaĵoj
Kategorio:Surĉevalaj statuoj